b'\n_START_ARTICLE_\nOdpadki v vesolju\n_START_PARAGRAPH_\nOdpadki v vesolju oz. vesoljski odpadki, tudi odpadki v tirnici, so neuporabni delci, ki se nahajajo v vesolju okrog Zemlje. Po navadi gre za porabljene raketne stopnje, stare satelite, delce, ki so se odlomili od satelitov, in drugo. Orbitalni odpadki lahko tr\xc4\x8dijo z operativnimi sateliti, jih po\xc5\xa1kodujejo ali pa povsem uni\xc4\x8dijo._NEWLINE_Odpadki v nizkozemeljski orbiti po navadi hitro izgubijo orbitalne parametre, vstopijo v atmosfero in zgorijo. Odpadki v geostacionarni orbiti precej bolj dolgo\xc5\xbeivi. Zato pri teh satelitih po koncu \xc5\xbeivljenjske dobe v\xc4\x8dasih uporabijo majhne raketne motorje, da jih prestavijo v \xc2\xbbparkirno\xc2\xab\xc2\xa0tirnico, kjer ne ovirajo delujo\xc4\x8dih satelitov._NEWLINE_Leta 2009 sta v nizkozemeljski tirnici na vi\xc5\xa1ini 793 km tr\xc4\x8dila satelita Iridium 33 in Kosmos 2251. Oba satelita sta bila uni\xc4\x8dena, pri tem se je sprostilo veliko manj\xc5\xa1ih delcev.'